شه‌فه‌ق نيوز/ وه‌زير ئاوه‌دانكردنه‌وه‌و نيشته‌جيكردن له‌ حكومه‌ت هه‌رێم كوردستان، ئاشكراى ئه‌وه‌ كرد سه‌ردان شار دهۆك كردگه‌ له‌وه‌ر خاتر ئاگاداربوين له‌ حاڵه‌يل رێ وبان و جاده‌يلێ و وه‌سه‌ركردنه‌وه‌ى چه‌ن پرووژه‌يگ له‌تى.
له‌و باوه‌ته‌و، دانا عه‌بدولكه‌ريم له‌ لێدوانيگ رووژنامه‌گه‌ێ وت: جى خوه‌شاڵييه‌ ك حكومه‌ت هه‌رێم كوردستان 30 مليار دينار ئه‌را خاسسازێ و خاسه‌وكردن رێ وبان و جاده‌يل ته‌رخان كردگه‌، ك يه‌يش وه‌ گاميگ خاس له‌ى باوه‌ته‌و تاريف كرد.
عه‌بدولكه‌يم وت: له‌و 30 مليار ديناره‌ 10 مليارى ئه‌را جاده‌و رێ وبانه‌يل پاريزگاى دهۆك ته‌رخان كرياگه‌و يه‌يش ده‌رخست ك ئى بڕه‌ داراييه‌ له‌ هه‌فته‌ێ ئاينده‌وه‌ ئه‌چێده‌ بوار جيوه‌جيكردن.
